เซ็น คอร์ปอเรชั่น กรุ๊ป

บริษัท เซ็น คอร์ปอเรชั่น กรุ๊ป จำกัด (มหาชน)  (ย่อ: ZEN) คือบริษัทประกอบธุรกิจร้านอาหารญี่ปุ่นและอาหารไทยและธุรกิจเกี่ยวเนื่องอื่น โดยการถือหุ้นในบริษัทอื่น (Holding Company) โดยมีบริษัทแกน คือ บริษัท เซ็นเรสเตอร์รองโฮลดิ้ง จำกัดสรุปข้อสนเทศบริษัทจดทะเบียน เซ็น คอร์ปอเรชั่น กรุ๊ป

ธุรกิจแบ่งได้เป็น 3 กลุ่มคือ ธุรกิจอาหารภายใต้แบรนด์ของกลุ่มบริษัทฯ จากข้อมูลปี พ.ศ. 2562 มีสาขาทั้งหมด 110 สาขา, ธุรกิจแฟรนไชส์ภายใต้แบรนด์ของกลุ่มบริษัทฯ ปัจจุบันมีสาขาทั้งหมด 145 สาขา และธุรกิจเกี่ยวเนื่อง ได้แก่ บริการจัดส่งอาหาร บริการจัดเลี้ยง บริหารร้านอาหาร ให้บริการที่ปรึกษาเกี่ยวกับร้านอาหาร ธุรกิจอาหารค้าปลีก ทั้งอาหารพร้อมปรุงและอาหารพร้อมทาน

แบรนด์ร้านอาหารของบริษัทมี 13 แบรนด์ ได้แก่ ZEN, Sushi Cyu Carnival Yakiniku, AKA, Tetsu, On the Table Tokyo cafe', ตำมั่ว , ลาวญวน, แจ่วฮ้อน, เฝอ, De Tummour และ เขียง9 เรื่องน่ารู้หุ้น ZEN ธุรกิจอาหารที่น่าจับตาของตระกูล "จิราธิวัฒน์" เป็นร้านอาหารญี่ปุ่น 6 แบรนด์ และร้านอาหารไทย 7 แบรนด์ มีสาขารวม 242 สาขาทั้งในไทยและประเทศเพื่อนบ้าน (พม่า ลาว และกัมพูชา) แบ่งสัดส่วนรายได้เป็นร้านอาหารญี่ปุ่น 80% และร้านอาหารไทย 20%เปิดยุทธศาสตร์ “เซ็น คอร์ปอเรชั่น กรุ๊ป” ต้องกินรวบทุกมื้ออาหารของลูกค้าให้ได้

บริษัทก่อตั้งเมื่อปี พ.ศ. 2534 โดยมีแบรนด์แรกคือ ZEN เป็นร้านอาหารญี่ปุ่นZEN โชว์ความพร้อมรุกธุรกิจอาหารเต็มสูบ หลังลงทุนระบบบริหารจัดการภายในองค์กร ลุยขยายแฟรนไชส์ร้านอาหารทั้งในประเทศและต่างประเทศ จนปี พ.ศ. 2550 แตกแบรนด์ AKA ร้านอาหารญี่ปุ่นปิ้งย่าง ปี 2553 แตกแบรนด์ On the table เป็นร้านอาหารญี่ปุ่น จนปี 2559 ซื้อแบรนด์ ตำมั่ว เป็นร้านอาหารไทย อีสาน เวียดนาม พอปี 2561 ซื้อกิจการร้าน Sushi Cyu ร้านอาหารญี่ปุ่นระดับหรู

บริษัทจดทะเบียนเป็นบริษัทจำกัดในประเทศไทยเมื่อวันที่ 1 ธันวาคม 2557 บริษัทดำเนินธุรกิจหลักในการให้บริการการจัดการแก่บริษัทย่อย โดยใช้ชื่อว่า บริษัท เซ็น คอร์ปอเรชั่น กรุ๊ป จำกัด ต่อมาแปรสภาพเป็นบริษัทมหาชนและการเปลี่ยนชื่อบริษัทกับกระทรวงพาณิชย์แล้วเมื่อวันที่ 21 กันยายน 2561งบการเงินล่าสุด งบไตรมาส 3/2561 เซ็น คอร์ปอเรชั่น กรุ๊ปจดทะเบียนกับตลาดหลักทรัพย์แห่งประเทศไทยเมื่อวันที่ 20 กุมภาพันธ์ พ.ศ. 2562 ในกลุ่มอุตสาหกรรมเกษตรและอุตสาหกรรมอาหาร หมวดธุรกิจอาหารและเครื่องดื่ม

อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทของไทย
หมวดหมู่:บริษัทอาหารของไทย
หมวดหมู่:ธุรกิจอาหาร
หมวดหมู่:ภัตตาคารในประเทศไทย
หมวดหมู่:บริษัทไทยที่ก่อตั้งในปี พ.ศ. 2534
หมวดหมู่:บริษัทผู้ถือหุ้นของไทย